«Хьэршым къикI фIэхъус»
Урысей гвардием Къэбэрдей-Балъкъэрым щиIэ управленэм и лэжьакIуэхэм я бынхэм Авиацэмрэ космонавтикэмрэ я дунейпсо махуэм ирихьэлIэу ящIа сурэтхэм я гъэлъэгъуэныгъэ социальнэ сетхэм къыщызэрагъэпэщ. Абы фIащащ «Хьэршым къикI фIэхъус».
Выставкэм хагъэхьэнущ цIыхум хьэршыр къызэригъэIурыщIам, абы япэу зэрылъэтамрэ щрагъэкIуэкI къэхутэныгъэхэмрэ ятеухуа лэжьыгъэхэр. Апхуэдэ щIыкIэкIэ хабзэхъумэхэм я бынхэм мурад ящIащ дунейпсо тхыдэм и лъэхъэнэщIэм щыщIидза 1961 гъэм мэлыжьыхьым и 12-мрэ Авиацэмрэ космонавтикэмрэ я дунейпсо махуэмрэ хуэфащэу IущIэну. Интернет-гъэлъэгъуэныгъэр пщэдей къызэIуахынущ.
Хьэтау Ислъам.
